EkBass/fiwiki-20250220-pages-articles huggingface dataset:
Maurice Edu

Maurice "Mo" Edu (s. 18. huhtikuuta 1986 Fontana, Kalifornia, Yhdysvallat) on yhdysvaltalainen jalkapalloilija. Tällä hetkellä hän edustaa Skotlannin valioliigassa pelaavaa Rangersia ja on pelipaikaltaan keskikenttäpelaaja. == Seurajoukkueura == Edu varattiin Torontoon ensimmäisenä varauksena 2007 Major League Soccerin SuperDraftissa. Hän teki debyyttinsä huhtikuussa 2007 Kansas City Wizardsia vastaan, ja toukokuussa hän teki ensimmäisen maalinsa Chicago Firen verkkoon. Tulokaskaudellaan hän teki neljä maalia pelaamassaan 25 ottelussa.Edu voitti myös MLS:n vuoden tulokkaan palkinnon vuonna 2007. Elokuussa 2008 Edu siirtyi Glasgow'ssa pelaavaan Rangersiin. Siirron arvoksi on laskettu 2,6 miljoonaa puntaa, ja Edu solmi skotlantilaisseuran kanssa viiden vuoden sopimuksen, mutta joutui odottamaan työlupaa Yhdistyneessä kuningasku7nnassa. Debyyttinsä Rangersissä hän teki syyskuussa 2008 Kilmarnockia vastaan. Suurimman osan kauttaan Edu joutui pelaamaan joukkueen kakkostiimissä. == Maajoukkueura == Edu pelasi ensimmäisen ottelunsa Yhdysvaltain joukkueessa lokakuussa 2007 Sveitsiä vastaan ja toisen ottelun hän pelasi kuukauden päästä Etelä-Afrikkaa vastaan. Edu valittii edustamaan Yhdysvaltoja 2008 kesäolympialaisiin, ja ensimmäisen maajoukkuemaalinsa hän teki toukokuussa 2010 ystävyysottelussa Tšekkiä vastaan. Edu valittiin edustamaan Yhdysvaltoja vuoden 2010 MM-kisoihin. Sloveniaa vastaan pelatussa MM-kisaottelussa hänen maalinsa hylättiin kyseenalaisesti, mikä herätti keskustelua tuomaritoiminnasta. Edu on pelannut 46 maaottelua ja tehnyt niissä yhden maalin. == Lähteet == == Aiheesta muualla == Luokka:Yhdysvaltalaiset jalkapalloilijat Luokka:Vuonna 1986 syntyneet Luokka:Elävät henkilöt
Alexa

Alexa voi tarkoittaa: == Henkilöitä == === Alexa sukunimenä === *Dan Alexa (s. 1979), romanialainen jalkapalloilija *Kate Alexa (s. 1988), australialainen laulaja === Alexa etunimenä === * AleXa, oik. Alexandra Christine Schneiderman (s. 1996), yhdysvaltalainen laulaja, tanssija ja näyttelijä *Alexa Bliss, oik. Alexis Kaufman (s. 1991), yhdysvaltalainen showpainija *Alexa Chung (s. 1973), brittiläinen malli ja televisiojuontaja *Alexa Davalos (s. 1982), ranskalais- yhdysvaltalainen näyttelijä *Alexa Demara (s. 1989), yhdysvaltalainen näyttelijä *Alexa Glatch (s. 1989), yhdysvaltalainen tennispelaaja *Alexa Havins (s. 1980), yhdysvaltalainen näyttelijä *Alexa Ray Joel (s. 1985), yhdysvaltalainen laulaja, lauluntekijä ja pianisti, Billy Joelin tytär *Alexa Junge, yhdysvaltalainen käsikirjoittaja *Alexa Kenin (1962–1985), yhdysvaltalainen näyttelijä *Alexa Loo (s. 1972), kanadalainen lumilautailija *Alexa McDonough (s. 1944), kanadalainen poliitikko *Alexa Nikolas (s. 1992), kreikkalais-yhdysvaltalainen näyttelijä *Alexa Rae, oik. Mary Sharpton (s. 1980), yhdysvaltalainen aikuisviihdenäyttelijä *Alexa Still (s. 1963), australialainen muusikko *Alexa Stirling (1897–1977), yhdysvaltalainen golfaaja *Alexa Vega (s. 1988), kolumbialais-yhdysvaltalainen näyttelijä *Alexa Wilkinson (s. 1987), yhdysvaltalainen laulaja ja muusikko *Jenna Alexa Niemi, suomalainen laulaja-lauluntekijä === Kuvitteellisia henkilöitä === * Alexa Crove, päähenkilö televisiosarjassa Alexa ratkaisee == Muut merkitykset == * Alexa, kirjasin * Alexa Internet, Amazon.comin tytäryhtiö, joka tunnetaan parhaiten Alexa.com verkkoliikenteen seurantaohjelmistosta. * Amazon Alexa, virtuaaliapuri
Clarence Goodson

Clarence Edgar Goodson IV (s. 17. toukokuuta 1982 Alexandria, Virginia, Yhdysvallat) on yhdysvaltalainen jalkapalloilija. Tällä hetkellä hän edustaa Norjan Tippeligaenissa pelaavaa IK Startia ja on pelipaikaltaan puolustaja. == Seurajoukkueura == Goodson aloitti ammattilaisuransa, kun hänet varattiin Major League Soccerin varaustilaisuudessa 2004, kun silloinen Dallas Burn varasi hänet. Tulokaskaudellaan hän sai pelata vain 247 minuuttia viidessä ottelussaan. Goodson pääsi avauskokoonpanoon vuonna 2005, jolloin joukkueen nimeksi vaihtui FC Dallas. Marraskuussa 2007 hänet olisi valittu San Jose Earthquakesin joukkueeseen, mutta Goodson päätti ettei solmi enää uutta sopimusta MLS:ssä. Sen sijaan hän solmi sopimuksen norjalaisen IK Startin kanssa. Mikäli Goodson haluaa myöhemmin palata MLS:ään, on Earthquakesilla täydet oikeudet häneen. == Maajoukkueura == Goodson teki maajoukkuedebyyttinsä Yhdysvaltain joukkueessa tammikuussa 2008 ystävyysottelussa Ruotsia vastaan. Hän pelasi myös CONCACAF Gold Cupissa vuonna 2009 ja teki maalin välierissä Hondurasia vastaan. Toukokuussa 2010 Goodson valittiin edustamaan Yhdysvaltoja MM-kisoihin 2010. Goodson on pelannut kaikkiaan 46 maaottelua ja tehnyt niissä viisi maalia. == Lähteet == == Aiheesta muualla == Luokka:Yhdysvaltalaiset jalkapalloilijat Luokka:Vuonna 1982 syntyneet Luokka:Elävät henkilöt
Janne Klasila

Janne Klasila (s. 23. tammikuuta 1979) on Naantalissa asuva ultrajuoksija. Klasila edustaa raisiolaista Finnish Marathon Runnersia. Klasila muutti Raisiosta Naantaliin vuonna 2009 ja ennen hänen lajinsa oli maraton. Klasila teki vuorokaudenjuoksun Suomen ennätyksen 240,742 kilometriä 13. toukokuuta 2010 Ranskassa järjestetyissä vuorokaudenjuoksun MM- ja EM-kilpailuissa. Hän rikkoi Seppo Leinosen vuonna 1989 tekemän 234,231 kilometrin tuloksen. Klasila pitää hallussaan sisäratojen 100 mailin suomenennätystä 30. tammikuuta 2010 tekemällään 14 tunnin 56 minuutin ja 12 sekunnin ajallaan. Klasila on voittanut muun muassa Paavo Nurmi Marathonin vuosina 2008–2012. == Lähteet == == Aiheesta muualla == * * Ultrajuoksun miesten Suomen ennätykset Luokka:Suomalaiset kestävyysjuoksijat Luokka:Vuonna 1979 syntyneet Luokka:Elävät henkilöt
Benny Feilhaber

Benny Feilhaber (s. 19. tammikuuta 1985 Rio de Janeiro, Brasilia) on brasilialaissyntyinen yhdysvaltalainen jalkapalloilija. Tällä hetkellä hän edustaa Tanskan SAS-Liigassa pelaavaa AGF Aarhusia ja on pelipaikaltaan keskikenttäpelaaja. == Seurajoukkueura == Feilhaber aloitti ammattilaisuransa heinäkuussa 2005, jolloin hän teki sopimuksen saksalaisen Hamburgin kanssa. Tulokaskauden hän pelasi Hamburgin reserviläisjoukkueessa kolmosdivisioonassa. Lokakuussa 2006 Feilhaber teki debyyttinsä Bundesliigassa kotiottelussa Schalkea vastaan toisella puoliajalla. Avauskokoonpanoon hän pääsi ensimmäistä kertaa kymmenen päivää myöhemmin Bayer Leverkusenia vastaan. Kesällä 2007 moni seura oli kiinnostunut hänestä, ja lopulta hän teki sopimuksen englantilaisen Derby Countyn kanssa. Debyyttinsä seurassa hän pelasi syyskuussa 2007 Newcastle Unitedia vastaan. Feilhaber ei kuitenkaan saanut peliaikaa Derbyssä, ja lopulta hänet vapautettiin Valioliigasta vain yhden vuoden pelaamisen jälkeen. Elokuussa 2008 Feilhaber teki sopimuksen AGF Aarhusin kanssa ja pelasi debyyttiottelunsa syyskuussa 2008 FC Nordsjællandia vastaan. Ensimmäisen Superliigamaalinsa hän teki Randersia vastaan heinäkuussa 2008. == Maajoukkueura == Feilhaber pelasi ensimmäisen maaottelunsa Yhdysvaltain maajoukkueessa maaliskuussa 2007 Ecuadoria vastaan. Ensimmäisen maalinsa hän teki kesäkuussa Kiinan verkkoon. Vuoden 2007 CONCACAF Gold Cupissa hän teki ratkaisevan 2−1 maalin loppuottelussa Meksikoa vastaan. Feilhaber valittiin myös vuoden 2008 kesäolympialaisiin, mutta joutui katsomaan ottelut vaihtopenkin puolelta. Hän edusti Yhdysvaltoja myös maanosaliittojen cupissa 2009 ja pelasi loppuottelussa syntymämaataan Brasiliaa vastaan. Toukokuussa 2010 Feilhaber valittiin edustamaan Yhdysvaltoja MM-kisoihin 2010. Hän pääsi kentälle Sloveniaa sekä Algeriaa vastaan. Ratkaisevassa neljännesvälierässä Ghanaa vastaan hän pääsi kentälle toisella puoliajalla. Yhdysvallat hävisi ottelun jatkoajalla 1−2 ja putosi kisoista. Feilhaber on pelannut yhteensä 44 maaottelua ja tehnyt niissä kaksi maalia. == Lähteet == Luokka:Yhdysvaltalaiset jalkapalloilijat Luokka:Vuonna 1985 syntyneet Luokka:Elävät henkilöt
Lauttakylä

Lauttakylä on Huittisten kaupungin keskustaajama. Se sijaitsee Loimijoen ja Punkalaitumenjoen yhtymäkohdan kaakkoispuolella. Se on alueensa rakenteellinen ja hallinnollinen keskus. Lauttakylästä on kotoisin muun muassa Lauttakylän Auto ja Lauttakylän Luja. Se sijaitsee liikenteellisessä solmukohdassa, Valtatie 2:n, Valtatie 12:n ja Kantatie 41:n yhtymäkohdassa. Lauttakylän pääkatu on Risto Rytin katu. Muita merkittäviä katuja ovat Lauttakylänkatu, Huittistenkatu ja Karpintie. Lauttakylässä sijaitsee myös Huittisten kirkko. Lauttakylän postinumero on 32700 Huittinen, ennen 1.1.1980 postitoimipaikan nimi oli Lauttakylä.POSTI- JA LENNÄTIN HALLITUKSEN KIERTOKIRJEKOKOELMA Lauttakylän väkiluku oli 6 543 vuonna 2021. Lauttakylän nimi tulee vanhasta joenylityspaikasta. == Historia == Lauttakylän erottamista omaksi kaupungikseen suunniteltiin 1700-luvulla. Puoltavana tekijänä oli muunmuassa edullinen sijainti Poriin, Turkuun ja Hämeenlinnaan johtavien teiden risteyksessä, sekä vesireitit, jotka aiottiin perata purjehduskelpoisiksi. Perkaaminen ei kuitenkaan onnistunut ja hanke kariutui. Lauttakylästä muodostui Lounais-Suomen tärkein maantieliikenteen solmukohta jo kauan ennen autojen aikakautta. Tampere–Pori- ja Toijala–Turku-radat olivat kaukana, eivätkä vesiväylät olleet pitkillä matkoilla kulkukelpoisia. Tosin Lauttakylästä oli 1890-luvulta 1930-luvulle saakka laivayhteys Tampere–Pori- radan Kyttälän rautatieasemalle. Vuodesta 1938 lähtien Lauttakylä oli valtateiden 2 ja 9 risteyskohta sekä kantatie 57:n toinen päätepiste.Kirsti Lehtomäki (toim.): Linjakasta menoa (Mobilia-vuosikirja 2018, s. 55–56. Kangasala: Mobilia-säätiö, 2018. ISBN 978-952-67739-8-8. Jo 1920-luvun lopulta lähtien Lauttakylästä oli suorat linja-autoyhteydet Helsinkiin, Turkuun, Poriin ja Tampereelle. Lauttakylän ensimmäinen linja-autoasema sijaitsi 1930-luvun alussa rakennetun huoltoaseman yhteydessä. Nykyinen, arkkitehti Kauko Tiihosen suunnittelema linja-autoasema valmistui vuonna 1965. Ennen Huittisten muuttumista kauppalaksi vuonna 1972 Lauttakylän linja-autoasema oli Suomen vilkkain maaseudun linja-autoasema, jolta lähti päivittäin 150 linja- autovuoroa, ja Lauttakylän Auto Suomen suurin maalaiskunnasta käsin toimiva linja-autoyhtiö. == Kaupunginosat == * Hein-Erkkilä * Huhkola * Huhtamo * Jokilevo * Jokisivu * Junttila * Kaharila * Karhiniemi * Kiviranta * Korkeakoski * Korvenkylä * Kuninkainen * Lauha * Lauhankylä * Leppäkoski * Loima * Löysälä * Mauriala * Mauru * Mommola * Nanhia * Palojoki * Pappilanniemi * Pyhällys * Raijala * Rekikoski * Ristikangas * Räikänmaa * Sahko * Sampu * Suttila * Takkula * Untonmäki * Vanhakoski * Vesiniittu == Välimatkat == === Lähikunnat === * Punkalaidun 25 km * Urjala 50 km * Akaa 75 km * Sastamala 25 km * Kokemäki 22 km * Eura 30 km * Forssa 65 km * Loimaa 52 km * Pori 62 km * Rauma 67 km === Suuremmat kaupungit === * Helsinki 180 km * Hämeenlinna 119 km * Tampere 77 km * Turku 90 km == Lähteet == *
Adam Miller

Adam Miller (s. 21. marraskuuta 1984 Livonia, Michigan) on yhdysvaltalainen jääkiekkoilija, joka pelaa kaudella 2018–2019 ECHL-liigan Allen Americansissa. Milleriä pidetään nopeana luistelijana. ==Pelaajaura== Miller pelasi yhden kauden (2003–2004) USHL-sarjassa Des Moines Buccaneers -joukkueessa, josta hän siirtyi vajaaksi neljäksi kaudeksi (2004–2008) NCAA-sarjan Ferris State Universityn yliopistojoukkueeseen. Kesken kauden 2007–2008 hän siirtyi ECHL:ssä pelaavaan Las Vegas Wranglersiin. Kaudella 2008–2009 Miller pelasi 10-ottelua AHL:ssä Milwaukee Admiralsin paidassa. Seuraavalla kaudella hän teki ECHL:ssä 86 tehopistettä ja osoittautui hyväksi maalintekijäksi 33 osummallaan. Hän oli sarjan tähdistöottelun nopein luistelija ja sijoittui pistepörssissä viidenneksi. Kaudeksi 2010–2011 Miller teki 1+1-vuotisen sopimuksen SM-liigaseura Ässien kanssa. Miller ei kuitenkaan onnistunut murtautumaan Ässien kokoonpanoon ja hän jatkoi matkaansa kesken kauden Ruotsin Allsvenskanin Troja-Ljungbyhyn. Kaudeksi 2011–2012 Miller palasi ECHL:n Las Vegas Wranglersiin. Seuraavaksi kaudeksi hän siirtyi Itävallan pääsarjan KHL Medveščak Zagrebiin. Miller on kierrellyt useissa eri maissa ja seuroissa. Hän on pelannut muun muassa Aasiassa ja Tanskan ja Ranskan pääsarjoissa. Kaudeksi 2018–2019 Miller palasi Pohjois-Amerikkaan ECHL-liigan Allen Americansiin. ==Lähteet== Luokka:Yhdysvaltalaiset jääkiekkoilijat Luokka:Vuonna 1984 syntyneet Luokka:Elävät henkilöt
Korean Airin lento 801

Korean Airin lento 801 oli 6. elokuuta 1997 tapahtunut lento-onnettomuus Guamilla, joka on Yhdysvaltain erillisalue. Soulista Guamille matkalla ollut Boeing 747-3B5 törmäsi kukkulaan laskeuduttuaan liian alas lähestymisen aikana. Kuolleiden joukossa oli eteläkorealainen poliitikko Shin Ki-ha, jonka vaimo kuoli samassa onnettomuudessa. Onnettomuudesta selvisi hengissä yksi miehistön jäsen ja 25 matkustajaa koneessa olleista 254 ihmisestä. Onnettomuuden syynä oli kapteenin kehno epätarkkuuslähestyminen. Osasyitä olivat miehistön välisen kommunikaation ongelmat, miehistön väsymys ja miehistön koulutuksen puute. Kansalaisuus Matkustajat Matkustajat Miehistö Miehistö Yhteensä Yhteensä Kansalaisuus Yhteensä Kuolleita Yhteensä Kuolleita Yhteensä Kuolleita 218 199 17 14 235 213 1 0 0 0 1 0 13 10 0 0 13 10 5 4 0 0 5 4 Yhteensä 237 214 17 14 254 228 ==Jälkiselvittely== Turman kolmantena vuosipäivänä 6. elokuuta 2000 pystytettiin uhrien muistomerkki Asanin kylään. Uhrien omaiset saivat oikeudenkäynnissä 70 miljoonaa dollaria vahingonkorvauksia. == Lähteet == == Aiheesta muualla == Luokka:Lento- onnettomuudet Guamilla Luokka:Vuoden 1997 lento-onnettomuudet
Viktor Kuznjetsov

Viktor Kuznjetsov (, s. 17. heinäkuuta 1986) on ukrainalainen pituushyppääjä ja kolmiloikkaaja. Hän oli pituushypyn neljäs Göteborgin EM-kilpailuissa 2006 sekä kolmiloikan seitsemäs Birminghamin sisäratojen EM-kilpailuissa 2007 ja kahdeksas Pekingin olympialaisissa 2008. Hän karsiutui sekä Berliinin MM- kilpailuissa 2009 että Dohan sisäratojen MM-kilpailuissa 2010 lajinsa ollessa pituushyppy. Bergenissä 20. kesäkuuta 2010 järjestetyissä Euroopan joukkuemestaruuskilpailuissa hän hyppäsi kolmiloikassa silloisen ennätyksensä 17,26 m ja voitti ennakkosuosikit Phillips Idowun ja Teddy TamghonEuroopan joukkuemestaruuskilpailut 2010: Miesten kolmiloikka . Myöhemmin samana vuonna hän oli kolmiloikan neljäs Barcelonan EM-kilpailuissa ennätyksellään 17,29 m. Sisäradoilla hän on loikkinut Birminghamissa 3. maaliskuuta 2007 tuloksen 16,92 m, jolla hän oli sisäratojen EM-kilpailuiden seitsemäs. Pituushypyssä hänen sisäratojen ennätyksensä 822 cm (Brovaryssa 22. tammikuuta 2005) on pidempi kuin ulkoradoilla hyppäämänsä 810 cm (Jaltassa 28. toukokuuta 2012). ==Lähteet== Luokka:Ukrainalaiset pituushyppääjät Luokka:Ukrainalaiset kolmiloikkaajat Luokka:Vuonna 1986 syntyneet Luokka:Elävät henkilöt
Glitter (elokuva)

Glitter on 20th Century Fox ja Columbia Pictures -tuotantoyhtiöiden tuottama yhdysvaltalainen elokuva vuodelta 2001. Pääosassa nähdään pop- ja R&B-laulaja; Mariah Carey. Elokuva sijoittuu 1980-luvulle ja kertoo sinnittelevän laulajan elämästä. == Roolit == == Vastaanotto == Yhdysvalloissa Glitter-elokuvaa esitettiin 1 196 elokuvateatterissa, ja se keräsi avausviikonloppunaan yhdenneksitoista korkeimmat tulot, 2 414 596 dollaria. Alun perin Glitterin ensi-illan piti olla kolme viikkoa aiemmin, mutta ajankohtaa siirrettiin Careyn jouduttua sairaalaan. Elokuva keräsi maailmanlaajuisesti 5,2 miljoonaa dollaria, mikä oli alle neljännes elokuvan budjetista. Glitterin saamat arvostelut olivat pääasiassa kielteisiä, ja monet sanoivat sen olevan yksi kaikkien aikojen huonoimmista elokuvista. The Village Voice kirjoitti Careyn näyttävän olevan eniten huolissaan huuliensa pitämisestä kiinni hammasraudoilla, ja yrittäessään näytellä tunnetta – mitä tahansa tunnetta – Carey näyttää siltä kuin olisi hukannut autonsa avaimet. Roger Ebert kertoi Careyn henkilökohtaisen suorituksen vaihtelevan velvollisuudentuntoisesta flirttailevaksi ja flirttailevasta vilpittömäksi. Elokuvaa hän kuvaa kaiken kaikkiaan ilottomaksi ja toteaa, ettei Billie Frankina oleminen vaikuta hauskalta. Golden Raspberry -gaalassa Glitter keräsi kuusi ehdokkuutta, muun muassa "huonoin elokuva" ja "huonoin valkokangaspari", joista yhden, "huonoimman näyttelijän", Carey voitti. Elokuvan soundtrackista Glitteristä tuli Careyn uran huonoin listamenestys. Soundtrackin ensimmäinen single "Loverboy" oli parhaimmillaan Billboard Hot 100 -listan sijalla kaksi, mutta kaksi seuraavaa singleä eivät päässeet listalle lainkaan. Soundtrackin huonosta menestyksestä johtuen Virgin Records/EMI purki Careyn levytyssopimuksen. Luokka:Yhdysvaltalaiset draamaelokuvat Luokka:Vuoden 2001 yhdysvaltalaiset elokuvat
.tl

.tl on Itä-Timorin (Timor-Leste) Internet-maatunnus, jonka rekisteröinnistä vastaa Timor-Leste NIC ja sponsoroi Timor-Leste Ministry of Transport, Communications and Public Works. Se on myös osa CoCCA:a (Council of Country Code Administrators). Itä-Timorin aikaisempi Internet-maatunnus oli .tp, joka otettiin käyttöön 1997 ja vaihdettiin .tl:ksi 2005. .tp-verkkotunnuksille on annettu vaihdon yhteydessä automaattisesti samanniminen .tl-tunnus, eikä uusia .tp-rekisteröintejä enää hyväksytä. Rekisteröintirajoituksia ovat muun muassa siveettömien, loukkaavien ja rikollisten sivustojen kielto. == Aiheesta muualla == * IANA .tl whois tl sv:Toppdomän#T Luokka:Itätimorilaiset viestimet
.tp

.tp oli Itä-Timorin Internet-maatunnus vuodesta 1997 vuoteen 2005, jolloin se vaihdettiin .tl:ksi. Tunnuksen rekisteröinnistä vastasi Timor-Leste NIC ja sitä sponsoroi Laleia. Tunnus oli lyhenne sanoista ”Timor Português”, koska alue oli alun perin Portugalin siirtomaa nimellä Portugalin Timor. Tunnuksen otti käyttöön 1997 connect.ie-niminen ISP Dublinista, Irlannista. Uusia .tp- rekisteröintejä ei enää hyväksytä ja .tp-verkkotunnusten omistajat saavat automaattisesti haltuunsa samannimisen .tl-verkkotunnuksen. == Aiheesta muualla == * IANA .tp whois tp sv:Toppdomän#T Luokka:Itätimorilaiset viestimet
Ankkuroiva opetus

Ankkuroiva opetus on pedagoginen strategia, joka korostaa opittavien asioiden liittämistä eli ankkurointia todellisen maailman monimutkaisiin, aitoihin ongelmiin. Ankkuroinnin strategia kuuluu osana ilmiöpohjaisuuteen sekä horisontaaliseen eheyttämiseen. == Lähteet == Luokka:Pedagogiset mallit
Perfect World (tietokonepeli)

Perfect world (kiinaksi 完美世界, useimmin lyhenteellä PW ja W2) on Perfect World Entertainmentin kehittämä MMORPG-peli. Malesiankielinen versio käännettiin englanniksi, jonka jälkeen suljettu beta julkaistiin 19. elokuuta 2008 ja avoin beta 2. syyskuuta 2008. Perfect World perustuu vahvasti kiinalaiseen mytologiaan ja se sijoittuu kuvitteelliseen Pangu-maailmaan. == Aiheesta muualla == * Perfect worldin virallinen sivusto Luokka:Vuoden 2005 videopelit Luokka:MMORPG-pelit Luokka:Ilmaispelit
Artjomovsk

Artjomovsk () on kaupunki Krasnojarskin aluepiirin Kuraginon piirissä Venäjällä. Se sijaitsee Itä-Sajanin lounaisrinteillä 862 kilometriä Krasnojarskista etelään. Kaupungin ohi kulkee Abakanin ja Taišetin välinen rautatie. Asukkaita on 2 200 henkeä (vuonna 2009). Paikkakunta on saanut alkunsa vuonna 1860 perustetusta kullankaivajien asutuksesta. Vuonna 1939 siitä tuli kaupunki, joka on nimetty bolševikkivallankumouksellisen Fjodor Sergejevin (puoluenimi Artjom) mukaan. Nykyään Artjomovskissa toimii kultaa, kuparia ja hopeaa tuottava kaivosyritys Jeniseizoloto. ==Lähteet== Luokka:Krasnojarskin aluepiirin kaupungit
Glynis Barber

Glynis Barber (oik. Glynis van der Riet, s. 25. lokakuuta 1955 Etelä-Afrikka) on eteläafrikkalainen näyttelijä, joka tunnetaan muun muassa Harriet Makepeacen roolista Taistelupari-sarjassa. Barber on ollut naimisissa vuodesta 1989 vastanäyttelijänsä Michael Brandonin kanssa. Brandon näytteli Taisteluparin James Dempseytä. Barberilla ja Brandonilla on 21. lokakuuta 1992 syntynyt poika Alexander. ==Elokuvat/Televisio== *EastEnders (2010) – Glenda Mitchell *Kyläsairaala (2009) – Jean McAteer *New Tricks (2009) – Cheryl Brooker *Emmerdale (2006–2007) – DCI Grace Barraclough *Trial & Retribution (2006) – Dora Hills *Family Affairs (2005) – Belinda Heath *Jack Murphyn laki (2003) – Patricia Morris *The Afternoon Play (2003) – Brenda *Night & Day (2001–2002) – Fiona Brake *On the Nose (2001) – Anthea Davis *Hostile Waters: Antaeus Rising (2001) – Church *Dark Realm (2001) – Mrs. Parker *Tohtorit (2000) – Miranda Stockton *The Bill (1999) – Victoria Smith *Highlander: The Raven (1999) – Rachael *Babes in the Wood (1998) – Angela *Beings (1998) – Nancy Preston *Déjà Vu (1997) – Claire *The Apocalypse Watch (1997) – Janine Courtland *Conqueror: A.D. 1086 (1995) – Victoria *Diagnosis Murder (1994) – Samantha Litvak *The Mirror Crack’d (1992) – Lola Brewster *Monsters (1989) *Edge of Sanity (1989) – Elisabeth Jekyll *Red Dwarf (1988) – Woman with Fur *Tales of the Unexpected (1988) – Lilian *Screen Two (1987) – Lucy *Taistelupari (1985–1986) – Det.Sgt. Harriet Makepeace *Love and Marriage (1986) – Fiona Jebb *Jane (1982-1984) – Jane *The Hound of the Baskervilles (1983) – Beryl Stapleton *The Wicked Lady (1983) – Caroline *Safari of No Return (1982) – Janice Jefferson *The New Adventures of Lucky Jim (1982) – Lucy Simmons *Tangiers (1982) – Beth *Blakes 7 (1978–1981) – Soolin *A Fine Romance (1981) – Linda *Bognor (1981) – Sihteeri *Sherlock Holmes and Doctor Watson (1980) – Meredith Stanhope *The Sandbaggers (1980) – Margaret Muller *The History of Mr. Polly (1980) – Christabel *Yesterday’s HeroV (1979) – Susan *BBC Play of the Month (1979) – Ethel Voysey *Terror (1972) – Carol Tucker == Aiheesta muualla == * http://www.glynisbarber.com Luokka:Brittiläiset näyttelijät Luokka:Vuonna 1955 syntyneet Luokka:Elävät henkilöt
Poikamies pulassa

Poikamies pulassa (The Bachelor) on vuoden 1999 romanttinen komedia, jonka ohjasi Gary Sinyor ja jossa näyttelevät Chris O'Donnell ja Renée Zellweger. Avausviikonloppunaan elokuva keräsi 7,5 miljoonan dollarin tulot. Kyseessä on uudelleenfilmatisointi Buster Keatonin vuoden 1925 mykkäelokuvasta Seitsemän mahdollisuutta. == Roolit == Luokka:Vuoden 1999 yhdysvaltalaiset elokuvat Luokka:Yhdysvaltalaiset romanttiset komediat Luokka:Yhdysvaltalaiset uudelleenfilmatisoinnit
Sinilakkitanssija

Sinilakkitanssija (Lepidothrix coronata) on Keski- ja Etelä-Amerikassa tavattava tanssijoihin kuuluva varpuslintu. == Koko ja ulkonäkö == Sinilakkitanssija on kooltaan 8-9 cm. Koiraan höyhenpuvusta on kaksi erilaista versioita. Keski-Amerikassa, Andien länsipuolella sekä Amazonian alueen pohjois- ja länsiosissa elävien alalajien väritys on kiiltävän musta lukuun ottamatta kirkkaan sinistä päälakea. Etelämpänä koiraat ovat väriltään selästään vihreitä ja päälaeltaan vaalean sinisiä, vatsa niillä on kellertävä. Sinilakkitanssijanaaras on selästään ruohonvihreä ja vatsastaan keltainen. Naaraan kurkku on harmahtava. Nuori sinilakkitanssijakoiras muistuttaa ulkonäöltään naarasta, mutta eroaa sinisen päälaen perusteella. == Levinneisyys ja elinympäristö == Sinilakkitanssijaa tavataan Keski-Amerikassa Costa Ricassa ja Panamassa. Etelä-Amerikassa lajia tavataan kahdella erillisellä alueella. Andien länsipuolella Kolumbiassa ja Ecuadorissa alueella, joka ulottuu Venezuelasta Amazonian alueen Brasilian, Peruun ja Boliviaan. Linnun elinympäristöä ovat kosteat ja märät metsät. Sinilakkitanssijan elinympäristö sijaitsevat yleensä alle 1 400 metrin korkeudella merenpinnasta. == Elintavat == Sinilakkitanssijan pesimäkausi kestää tammikuulta toukokuulle. Koiraat kokoontuvat ryhmiksi ja yrittävät houkutella naaraita nopeilla lennoilla oksilta toisella ja voivat yrittää pudottaa myös muita koiraita oksiltaan. Naaras munii pesään kaksi valkoista tai harmahtavaa ruskeapilkullista munaa. Sinilakkitanssijan ravinto koostuu marjoista ja hyönteisistä. Ravintonsa se etsii lehvästön joukosta. ==Lähteet == Luokka:Tanssijat (linnut)
Dmitrij Vaľukevič

Dmitrij Vaľukevič (, s. 31. toukokuuta 1981) on Valko-Venäjällä syntynyt, Slovakiaa vuodesta 2005TRANSFERS OF ALLEGIANCE - 1998 to 2005 (PDF) edustanut kolmiloikkaaja. Hän karsiutui Wienin sisäratojen EM-kilpailuissa 2002 ja Pariisin MM-kilpailuissa 2003, mutta oli neljäs Budapestin sisäratojen MM- kilpailuissa 2004. Hän karsiutui jälleen Ateenan olympialaisissa 2004, vuoden 2006 Moskovan sisäratojen MM-kilpailuissa ja Göteborgin EM-kilpailuissa sekä Osakan MM-kilpailuissa 2007. Vuonna 2008 hän oli viides Valencian sisäratojen MM-kilpailuissa, mutta karsiutui Pekingin olympialaisissa. Hän oli kahdestoista Berliinin MM-kilpailuissa 2009 ja seitsemäs sekä vuoden 2010 Dohan sisäratojen MM-kilpailuissa että Barcelonan EM-kilpailuissa. Hänen ennätyksensä on 17,57 m, jonka hän hyppäsi Bydgoszczissa 19. heinäkuuta 2003. Sisäradoilla hän on hypännyt 17,31 m Samarassa 29. tammikuuta 2004. Pituushypyssä hänen ulkoratojen ennätyksensä on 786 cm (Bratislavassa 15. syyskuuta 2005) ja sisäratojen 758 cm (Bratislavassa 20. helmikuuta 2005). Hänen isänsä on Neuvostoliittoa ja Valko-Venäjää edustanut kolmiloikkaaja Gennadi Valjukevitš, jonka ennätykseksi jäi 17,53 m. Hänen entisen valmentajansa Aleksander Beskrovnyn, jonka vaimo on entinen pituushyppääjä Galina Tšistjakova, kolmiloikkaennätys on sentilleen sama kuin Gennadilla. Hänen nykyinen valmentajansa Vitold Kreer on sen sijaan saavuttanut kaksi olympiapronssia sekä valmentanut aiemmin Gennadia ja Viktor Sanejevia. ==Lähteet== Luokka:Slovakialaiset kolmiloikkaajat Luokka:Valkovenäläiset kolmiloikkaajat Luokka:Vuonna 1981 syntyneet Luokka:Elävät henkilöt
Eheyttäminen

Eheyttäminen voi tarkoittaa: * tiedostojärjestelmän eheyttämistä * opetuksen eheyttämistä * seksuaalisuuden eheyttämistä * yhteiskunnallista eheyttämistä **Suomen historiassa erityisesti sisällissodan jälkeistä kansallista eheytymistä
Kreeta Salminen

Kreeta Salminen (s. 1. huhtikuuta 1984 Helsinki) on suomalainen näyttelijä. Hän on näytellyt niin teatterissa kuin televisiossakin. Hän on valmistunut teatteritaiteen maisteriksi Teatterikorkeakoulusta vuonna 2010. Ennen näyttelijäntyön opintoja hän opiskeli vuoden Teatterikorkeakoulun tanssitaiteen laitoksella. Salminen on näyttelijä Esko Salmisen ja tanssija Riikka Korppi-Tommolan tytär. Hänen velipuolensa on näyttelijä Kristo Salminen. Salmisen isänpuoleiset isovanhemmat olivat näyttelijät Unto Salminen ja Kyllikki Väre. Salmisen puoliso on näyttelijä Ville Tiihonen ja heillä vuonna 2016 syntynyt tytär. ==Filmografia== ===Televisio=== Vuosi Televisiosarja Rooli 1994–1995 Blondi tuli taloon Elli Loimuvaara 1997 Blondi tuli taloon – Sattui kerran kesällä Kadonnut näky 2008 Henkisesti läski Mira Katso ihmistä Eija Salama 2009 Ihmebantu Savuna ilmaan Maria Tsaikovski 2010 Enon opetukset Sari 2011 Isän kuolema sairaanhoitaja Meilahdessa 2012 Tehdas Miia Roba Miia 2014 Ihan sama Joulukalenteri: Porokuiskaajan arvoitus Pirpana 2015 Koukussa Sini Jääskeläinen 2016 Joulukalenteri: Jäätävä seikkailu Pirpana 2018 Ex-onnelliset Miina 2019–2022 Kaikki synnit Leena Niemitalo 2019 Modernit miehet Maarit Suden hetki Venla Hillo uhri Syke Venla Kiiski Huone 301 Leena Kurtti 2020 Hotel Swan Helsinki Katja Eristyksissä nainen 2021 Karppi Venni Valkama 2022 Kansan vihollinen Katja Salonen 2023 Renki Kaikki anteeksi Päivi ===Teatteri=== *Tuntematon sotilas, Ryhmäteatteri (2007) – lotta, sisko *Elokuu, Helsingin kaupunginteatteri (2010) – Johanna *Kasimir ja Karoline, Turun kaupunginteatteri (2010) – Karoline *Corto Maltesen seikkailut, Q-teatteri (2011) – Venexiana Stevenson, armenialaistyttö, paholaisenpalvoja, italialainen sotilas, tanssiva Dervissi *Ronja Ryövärintytär, Ryhmäteatteri (2011) – Ronja *Aie, Suomen Kansallisteatteri (2012–2013) – Minttu *Metsä, Helsingin Kaupunginteatteri (2012–2013) – Aksjuska *Ilon palasia, revyy, Uusi Iloinen Teatteri (2012) – useita rooleja *Armi, Helsingin Kaupunginteatteri (2012) – tytär *Onneli ja Anneli, Helsingin Kaupunginteatteri (2013) – Anneli *Popslut, Kokoteatteri (2013) – Madonna *Järki ja tunteet, Helsingin Kaupunginteatteri (2014) – Elinor * *Luulosairas, Suomen Kansallisteatteri (2015–2018) – Angelique *Äitikortti, Suomen Kansallisteatteri (2015) – Marjut *Song of the Goddess, 2017 *Nora, Teatteri Jurkka (2018) – Nora *Kartta, Kansallisteatteri (2019) – Taru *The Betty Show, Kansallisteatteri (2020) == Lähteet == ==Aiheesta muualla== * * Luokka:Suomalaiset näyttelijät Luokka:Vuonna 1984 syntyneet Luokka:Elävät henkilöt
Blake Shepard

Blake Shepard (s. 23. heinäkuuta 1984 Houston, Texas) on yhdysvaltalainen ääninäyttelijä ja animaattori, joka tunnetaan parhaiten englanniksi dubatuista animeista. Pääosin Shepard on työskennellyt ADV Filmsille.Blake Shepard CrystalAcids Viitattu 27.6.2010 Hänen ensimmäinen pääroolinsa oli animesarjassa Maburaho vuonna 2005. Shepardilla oli myös päärooli vuonna 2010 Halo Legends elokuvan tarinassa "The Babysitter". == Lähteet == Luokka:Yhdysvaltalaiset ääninäyttelijät Luokka:Yhdysvaltalaiset animaattorit Luokka:Vuonna 1984 syntyneet Luokka:Elävät henkilöt
WiseGirls – mafian kaunottaret

WiseGirls – mafian kaunottaret (WiseGirls) on Mariah Careyn, Mira Sorvinon ja Melora Waltersin tähdittämä elokuva. Elokuvan ensi-ilta oli vuonna 2002. Elokuvan päähahmo Meg (Mira Sorvino) saa työpaikan tarjoilijana italialaisesta ravintolasta New Yorkissa. Hän ei kuitenkaan tiedä että ravintola on mafian omistuksessa. == Roolit == == Lähteet == Luokka:Vuoden 2002 yhdysvaltalaiset elokuvat Luokka:Yhdysvaltalaiset rikoselokuvat
Ahvenanmaan jalkapallojoukkue

Ahvenanmaan jalkapallojoukkue on Suomen Palloliiton Ahvenanmaan piirin alaisuudessa toimiva jalkapallojoukkue. Joukkue on osallistunut IGA:n Island Gamesin turnauksiin ollen kisojen mitalitaulukossa yhdentenätoista. Ahvenanmaa ei ole FIFAn eikä minkään sen maanosaliiton jäsen, minkä vuoksi se ei voi osallistua maailman- tai maanosamestaruuskilpailuihin. Edustusoikeus joukkueessa on vain niillä pelaajilla, joilla on Ahvenanmaan kotiseutuoikeus. Ålands Fotbollförbund vastaa myös Ahvenanmaan naisten jalkapallojoukkueen toiminnasta. ==Kilpailut== ===Saarikisat=== Vuosi Kierros Sijoitus O V T H TM PM 1989 Lohkovaihe 3. 4 2 0 2 10 12 1991 Pronssiottelu 4. 4 2 0 2 3 3 1993 Pronssiottelu 3. 4 3 0 1 7 4 1995 Sijoitusottelu 7. 4 0 1 3 4 14 1997 ei osallistunut ei osallistunut ei osallistunut ei osallistunut ei osallistunut ei osallistunut ei osallistunut ei osallistunut 1999 Sijoitusottelu 6. 4 2 0 2 8 6 2001 ei osallistunut ei osallistunut ei osallistunut ei osallistunut ei osallistunut ei osallistunut ei osallistunut ei osallistunut 2003 ei osallistunut ei osallistunut ei osallistunut ei osallistunut ei osallistunut ei osallistunut ei osallistunut ei osallistunut 2005 Sijoitusottelu 7. 5 2 0 3 6 10 2007 Sijoitusottelu 7. 3 2 0 1 7 5 2009 Loppuottelu 2. 5 3 1 1 10 7 2011 Pronssiottelu 4. 4 1 1 2 8 11 2013 ei osallistunut ei osallistunut ei osallistunut ei osallistunut ei osallistunut ei osallistunut ei osallistunut ei osallistunut 2015 Sijoitusottelu 9. 4 1 1 2 3 6 2017 Sijoitusottelu 7. 4 2 2 0 5 2 2019 ei ohjelmassa ei ohjelmassa ei ohjelmassa ei ohjelmassa ei ohjelmassa ei ohjelmassa ei ohjelmassa ei ohjelmassa 2021 peruttu peruttu peruttu peruttu peruttu peruttu peruttu peruttu Yht. 11/15 46 19 6 21 71 81 ==Joukkue== Island Games 2017 -turnauksessa mukana olleet pelaajat:http://islandgames2017results.com/competitor.aspx?RegID=42458 * 1 Dan Sjöblom * 2 Conrad Emretsson * 3 William Rosenberg * 4 Petter Hemming * 5 Markus Aaltonen * 6 Wilhelm Ingves * 7 Jeremiah Helén * 8 Andreas Jansson * 9 Johannes Nordström * 10 John Blomqvist * 11 Elias Eriksson * 12 Frans Erikslund * 13 André Karring * 14 Jimmy Sundman * 15 Thomas Mäkinen * 16 Fredrik Appel * 17 Ted Göstas * 18 Isac Holmström * Daniel Liewendahl ===Muita pelaajia=== *Krille Mattsson ==Lähteet== ==Aiheesta muualla== *SPL:n Ahvenanmaan piirin kotisivut Luokka:Suomen jalkapallomaajoukkueet
Vastavalistus

Vastavalistus tarkoittaa 1700-luvun lopulla ja 1800-luvun alussa muodostuneita vastareaktioita valistukselle. Valistusaika korosti järkeä, tiedettä, empiiristä tutkimusta, tasa-arvoa, vapautta ja liberalismia, vastavalistus puolestaan antirationalismia, relativismia ja vitalismia. Isaiah Berlin assosioi vastavalistuksen saksalaiseen romantiikkaan. == Jean-Jacques Rousseau == Arthur M. Melzerin mukaan Jean-Jacques Rousseau teki ensimmäiset merkittävät hyökkäykset valistusta vastaan, uskonnollisin motiivein. Graeme Garrard on samoilla linjoilla teoksissaan Rousseau's Counter-Enlightenment (2003) ja Counter-Enlightenments (2006). Hänen mukaansa Ranskan vallankumous on hämärtänyt Rousseaun ja valistusfilosofien eroa. Valistusfilosofit asettivat järjen ja kirjoitetun lain etusijalle ja kyseenalaistivat uskomukset, kun taas Rousseau vetosi vaistoihin ja "hyveen" mielivaltaan. Useimmat kirjoittajat ovatkin pitäneet Rousseauta vastavalistuksen liikkeellepanevana voimana, mutta Berlin esittelee vähemmän tunnettujen Giambattista Vicon ja Johann Gottfried Herderin valistusvastaisia näkemyksiä sekä sanoo lopulta vastavalistuksen lähteneen kunnolla liikkeelle vasta saksalaisten halusta hyökätä valistusajan universalismia ja ranskalaista kulttuuria vastaan romantiikan keinoin. Liikkeen kummisetänä ja oppimestarina hän piti Johann Georg Hamannia. Rousseauta Berlin piti pikemminkin harhautuneena valistusfilosofina. == Ranskan vallankumous == Kuningasvaltaa suosineet konservatiivit syyttivät valistusta siitä, että sen ajatusten ansiosta Ranskan suuressa vallankumouksessa kaadettiin kuningasvalta, mikä vallankumouksen valistushenkisen liberaalin alkuvaiheen (1789-92) jälkeen johti terrorikauteen (1793-94), kun äärivasemmistolainen Vuoripuolue (Georges Danton, Maximilien Robespierre, Louis de Saint-Just) tuli valtaan vuosina 1792-93. Vaikka terrorikautta johtanut Robespierre ja Saint-Just olivat nimenomaan Rousseaun seuraajia ja oikeuttivat totalitarisminsa Rousseau- henkisillä ajatuksilla, konservatiivien mielestä ilman valistusta ja vallankumousta myös heidän valtaantuloltaan olisi vältytty. Tämän konservatiivisen kritiikin vaikutus levisi laajalle, ja moni yhdisti valistuksen ja terrorikauden toisiinsa. Esimerkiksi Joseph de Maistren mukaan vallankumous oli Jumalan rangaistus valistuksen synneistäde Maistre, Joseph: "Considerations on France", (1797). Useimmat valistusfilosofit olivat tosin tieteellisen maailmankuvan omaavia deistejä eivätkä ateisteja, vaikka kritisoivatkin voimakkaasti uskontoa ja papistoa, mutta romantikot kammoksuivat tätäkin uskontovastaisuutta. == Postmodernismi == Garrardin mukaan vastavalistus ei kuitenkaan ollut yhtenäinen aate vaan rykelmä hyökkäyksiä valistusaikaa vastaan, johon hän laskee myös marxilaisuuteen pohjautuvan "kriittisen teorian", feminismin marxilaisimmat haarat ja postmodernismin. Garrardin mukaan valistuksen eri vastustajat vasemmalta äärioikealle kuvaavat valistuksen keskenään ristiriitaisin tavoin. Richard Wolin (The Seduction of Unreason, 2004) katsoo postmodernismin universalisminvastaisuuden periytyvän vastavalistukselta. == Lähteet == Luokka:Romantiikka Luokka:Valistus
Jürgen Croy

Jürgen Croy (s. 19. lokakuuta 1946 Zwickau) on saksalainen entinen jalkapalloilija. == Ura == Croy aloitti seurajalkapallon vuonna 1956 BSG Aktivist Karl Marx Zwickaussa, josta hän nousi vuonna 1963 BSG Sachsenring Zwickaun reservijoukkueeseen. Pelattuaan kaksi kautta reservijoukkueessa, Croy nostettiin edustusjoukkueeseen. Vuodesta 1975 lähtien hän toimi joukkueen kapteenina. Croy lopetti ammattilaisuransa kauden 1980–1981 jälkeen. Peliuransa jälkeen Croy toimi Zwickaun päävalmentajana vuosina 1984–1988. Croy pelasi maansa juniorimaajoukkueiden lisäksi DDR:n maajoukkueessa. Hän voitti olympialaisissa kulta- ja pronssimitalit. Lisäksi Croy oli mukana vuoden 1974 MM-kisoissa. Kaiken kaikkiaan Croy edusti maataan 94 maaottelussa. == Lähteet == Luokka:Itäsaksalaiset jalkapallovalmentajat Luokka:Itäsaksalaiset olympiavoittajat Luokka:Itäsaksalaiset jalkapallomaalivahdit Luokka:Vuonna 1946 syntyneet Luokka:Elävät henkilöt
Eriyttäminen

Eriyttäminen tarkoittaa opettajan ratkaisuja, joilla tämä pyrkii tukemaan jokaisen ryhmässä olevan oppilaan persoonallista kehitystä. Eriyttämisen ulkonaiset, koulutukselliset, organisatoriset ja hallinnolliset keinot ovat olleet Suomessa rinnakkaiskoulujärjestelmä, linjajako, eritasoryhmät, tasokurssit, pysyvä erityisopetus, vapaaehtoiset ja valinnaiset aineet, tukiopetus, lisäkurssit sekä luokalle jättäminen. Eriyttämisen sisäiset, opetukselliset ja pedagogiset keinot ovat olleet opetuksen yksilöllistäminen, korjaavan opetuksen (tukiopetus, erityisopetus) antaminen, lisätehtävät, luokan sisäiset sekakoosteiset ryhmät, oma opinto-ohjelma, sekä erilaiset tavoiteoppimisstrategiat. ==Katso myös== * Opetuksen eheyttäminen * Didaktiikka ==Lähteet== Luokka:Koulutus
Your Love Is My Drug

”Your Love Is My Drug” on yhdysvaltalaisen pop-artisti Keshan kolmas single hänen debyyttialbumiltaan Animal. Kesha on kirjoittanut laulun yhteistyössä Benny Blancon ja Dr. Luken kanssa. Your Love Is My Drug julkaistiin digitaalisena 21. toukokuuta. Single sijoittui viiden joukkoon Australiassa ja Yhdysvalloissa. Pelkästään Yhdysvalloissa singlestä on myyty yli 2 miljoonaa kopiota. == Listasijoitukset == Lista Korkein sijoitus Alankomaat 22 Australia 3 Belgia (Flanders) 27 Belgia (Vallonia) 2 Britannian singlelista 13 Irlanti 10 Itävalta 12 Kanada 6 Slovakia 9 Saksa 19 Unkari 22 US Billboard Hot 100 4 Uusi-Seelanti 15 == Lähteet == Luokka:Keshan kappaleet Luokka:Vuoden 2010 kappaleet
David Wald

David Wald (s. 11. toukokuuta 1973) on yhdysvaltalainen ääninäyttelijä, joka tunnetaan parhaiten englanniksi dubatuista animeista. Pääosin Wald on työskennellyt ADV Filmsille ja oli muun muassa Master Chiefin äänenä elokuvassa Halo Legends.David WALD Anime News Network Viitattu 27.6.2010 Hänellä oli myös sivurooleja Devil May Cry videopeliin pohjautuvassa animesarjassa. == Lähteet == == Aiheesta muualla == * CrystalAcids Luokka:Yhdysvaltalaiset ääninäyttelijät Luokka:Vuonna 1973 syntyneet Luokka:Elävät henkilöt en:Blake Shepard
Verisempi viikonloppu

Verisempi viikonloppu (Severance) on Christopher Smithin ohjaama brittiläinen kauhukomedia vuodelta 2006. == Tarina == Severance kertoo fiktiivisestä asevalmistaja Palisade Defencestä. Yhtiön henkilökunta lähtee viikonloppumatkalle Unkarin metsiin. == Näyttelijät == == Arvioita == Turun Sanomien Päivi Valotien mielestä Verisempi viikonloppu toistaa lahtausleffoille tyypillistä asetelmaa, jossa joukko pahaa aavistamattomia ja typeriä kaupunkilaisia jumiutuu viheliäiselle syrjäseudulle kamppailemaan henkensä edestä. Elokuvien Hostel (2005) ja Uhka (2006) tapaan tarina on viety muodikkaasti Itä-Euroopan entisiin sosialistimaihin, joiden peräkyliltä tuntuu vielä löytyvän kaikenlaista kartoittamatonta uhkaa. == Lähteet == Luokka:Kauhukomediat Luokka:Vuoden 2006 brittiläiset elokuvat Luokka:Brittiläiset kauhuelokuvat
Saksan demokraattisen tasavallan vuoden jalkapalloilija

Saksan demokraattisen tasavallan vuoden jalkapalloilija oli vuosittain jaettu jalkapallopalkinto, joka myönnettiin Saksan demokraattisessa tasavallassa. Palkinto jaettiin vuosina 1963–1991. Vuoden jalkapalloilijan palkinnon jakoi itäsaksalainen jalkapallolehti Neue Fußballwoche. Palkinnon saajaa eivät valinneet lehden lukijat vaan kyseisen lehden toimitus. Tällä haluttiin pitää valinta lukijoilta ennakoimattomana. Ensimmäisen kerran palkinnon sai Manfred Kaiser ja viimeisen kerran Torsten Gütschow. Menestyneimmät pelaajat olivat Jürgen Croy ja Hans-Jürgen Dörner, joille palkinto myönnettiin kolme kertaa. Seuroista menestynein oli Dynamo Dresden, jonka pelaajat voittivat palkinnon seitsemän kertaa. Yksikään palkinnon voittanut pelaaja ei onnistunut saavuttamaan Saksan vuoden jalkapalloilija-palkintoa. == Vuoden jalkapalloilija == Vuosi Pelaaja Seura 1963 SC Wismut Karl-Marx-Stadt Leske s. 243 1964 SC Chemie Halle Leske s. 501 1965 SC Leipzig Leske s. 515 1966 FC Vorwärts Berlin Leske s. 338 1967 FC Karl-Marx-Stadt Leske s. 123 1968 Hallescher FC Chemie Leske s. 80 1969 FC Karl-Marx-Stadt Leske s. 507 1970 FC Carl Zeiss Jena Leske s. 112 1971 FC Carl Zeiss Jena Leske s. 109 1972 BSG Sachsenring Zwickau Leske s. 100 1973 Dynamo Dresden Geisler & Schwarz s. 28Leske s. 275 1974 FC Carl Zeiss Jena 1975 1. FC Magdeburg Leske s. 365 1976 BSG Sachsenring Zwickau 1977 Dynamo Dresden Geisler & Schwarz s. 12Leske s. 105 1978 BSG Sachsenring Zwickau 1979 1. FC Magdeburg Leske s. 478 1980 FC Carl Zeiss Jena Leske s. 169 1981 FC Carl Zeiss Jena 1982 FC Carl Zeiss Jena Leske s. 445 1983 1. FC Magdeburg 1984 Dynamo Dresden 1985 Dynamo Dresden 1986 1. FC Lokomotive Leipzig Leske s. 329 1987 1. FC Lokomotive Leipzig 1988 BFC Dynamo Leske s. 491 1989 Dynamo Dresden Geisler & Schwarz s. 70Leske s. 493 1990 Geisler & Schwarz s. 44 1991 Geisler & Schwarz s. 66Leske s. 179 === Valinnat pelaajittain === Sij. Nimi Valinnat Vuodet 1\. 3 1972, 1976, 1978 1\. 3 1977, 1984, 1985 3\. 2 1968, 1974 3\. 2 1980, 1981 3\. 2 1986, 1987 3\. 2 1979, 1983 7\. 1 1971 7\. 1 1967 7\. 1 1991 7\. 1 1963 7\. 1 1990 7\. 1 1973 7\. 1 1966 7\. 1 1975 7\. 1 1982 7\. 1 1988 7\. 1 1989 7\. 1 1964 7\. 1 1969 7\. 1 1965 === Valinnat seuroittain === Sij. Seura Määrä Vuodet 1\. Dynamo Dresden 7 1973, 1977, 1984, 1985, 1989, 1990, 1991 2\. FC Carl Zeiss Jena 6 1970, 1971, 1974, 1980, 1981, 1982 3\. 1. FC Lokomotive Leipzig 3 1965, 1986, 1987 3\. 1. FC Magdeburg 3 1975, 1979, 1983 3\. BSG Sachsenring Zwickau 3 1972, 1976, 1978 6\. Hallescher FC Chemie 2 1964, 1968 6\. FC Karl-Marx-Stadt 2 1967, 1969 8\. BFC Dynamo 1 1988 8\. FC Vorwärts Berlin 1 1966 8\. SC Wismut Karl-Marx-Stadt 1 1963 == Lähteet == * * * * === Viitteet === Luokka:Jalkapallopalkinnot Vuoden jalkapalloilija
Doctor Doctor

Doctor Doctor on brittiläisen heavy metal -yhtyeen UFOn kappale albumilta Phenomenon. Kappale on kenties yhtyeen tunnetuin. Brittiläinen heavy metal -yhtye Iron Maiden on tehnyt kappaleesta cover-version. Kappale julkaistiin alun perin albumilla Phenomenon vuonna 1974, mutta singleversio vasta livealbumilta Strangers in the Night vuonna 1979. == Lähteet == Luokka:Brittiläiset hard rock -kappaleet Luokka:Vuoden 1979 kappaleet
Nissan Atleon

thumb|Nissan Atleon 2013 Nissan Atleon on Nissanin vuosina 2000–2013 valmistama keskikokoinen kuorma-auto. Atleon on yksi niistä Nissanin automalleista, jotka myydään ja huolletaan Volvon jälleenmyyntiverkoston kautta. Mallin seuraajaksi tuli Nissan NT500. == Aiheesta muualla == Atleon Luokka:2000-vuosikymmenen kuorma-autot Luokka:2010-luvun kuorma-autot
Fabián Orellana

Fabián Ariel Orellana Valenzuela (s. 27. tammikuuta 1986 Santiago, Chile) on chileläinen jalkapalloilija. Hän edustaa Espanjan Primera Divisiónissa pelaavaa Valladolidia ja on pelipaikaltaan hyökkääjä tai laitalinkki. == Ura == === Seurajoukkue === Orellana aloitti uransa Colo-Colosta, josta hän siirtyi vuonna 2000 Audax Italianon junioreihin. Hän edusti joukkuetta eri tasoilla yhteensä yhdeksän vuoden ajan. Kesäkuussa 2009 hän siirtyi italialaisseura Udineseen, mutta pelasi ensimmäisen kautensa lainalla espanjalaisessa Xerezissä.Fabián Orellana es el nuevo refuerzo del Udinese Audax Italiano. Viitattu 27.6.2010.El Xerez cierra la cesión del chileno Orellana Marca. Viitattu 27.6.2010. Kaudeksi 2010–2011 hän siirtyi jälleen lainalle, tällä kertaa Granadaan. Sittemmin Orellana on edustanut Celta Vigoa, Valenciaa ja Eibaria. === Maajoukkue === Orellana teki ensimmäisen maalinsa Chilen maajoukkueessa 15. lokakuuta 2008 pelatussa MM-karsintaottelussa Argentiinaa vastaan. Hänet valittiin maajoukkueen kokoonpanoon vuoden 2010 MM- kilpailuihin. Hän on pelannut kaikkiaan 40 maaottelua ja tehnyt niissä kaksi maalia. == Lähteet == == Aiheesta muualla == * Tilastot National Football Teams -sivustolla Luokka:Chileläiset jalkapalloilijat Luokka:Vuonna 1986 syntyneet Luokka:Elävät henkilöt
Halden SK

Halden Skiklubb (Halden SK) on vuonna 1891 perustettu norjalainen urheiluseura, joka on kotoisin Haldenista. Seuran lajeja ovat suunnistus, hiihto ja pyöräily. Seuran naiset ovat voittaneet Tiomilan vuosina 2002, 2009 ja 2012 sekä miehet vuosina 1998–2000, 2002–2004, 2006, 2007 ja 2012. Jukolan viestin seura on voittanut vuosina 1993, 1997, 1998, 2000, 2003, 2010 ja 2011. Venlojen viestin seura on voittanut vuosina 1986, 1988, 1990, 2012 ja 2016. == Lähteet == == Aiheesta muualla == * Seuran kotisivut Luokka:Norjalaiset suunnistusseurat Luokka:Vuonna 1891 perustetut urheiluseurat Luokka:Halden
René Müller

René Müller (s. 11. helmikuuta 1957 Leipzig) on saksalainen entinen jalkapalloilija ja nykyinen jalkapallovalmentaja. == Ura == === Pelaajaura === Müller aloitti jalkapallon BSG Aktivist Markkleebergissä vuonna 1965. Hän edusti seuran juniorijoukkueita viisi vuotta, kunnes siirtyi 1. FC Lokomotive Leipzigiin, jossa hän myöhemmin debytoi edustusjoukkueessa. Müller edusti Lokomotive Leipzigia vuoteen 1990 saakka ja voitti joukkueessa kolme FDGB- Pokalia. Tämän jälkeen hän siirtyi Sachsen Leipzigiin, jossa pelasi yhden kauden. Vuonna 1991 Müller siirtyi Dynamo Dresdeniin kolmeksi kaudeksi ja toimi vielä kauden 1994–1995 ajan FC St. Paulin maalivahtina. Müller kuului maansa juniorimaajoukkueisiin, jonka lisäksi hän pelasi DDR:n maajoukkueessa. Alle 21-vuotiaiden EM-kisoissa Müller voitti hopeaa vuonna 1980. Aikuisten maajoukkueessa hän pelasi 46 ottelua. === Valmentajaura === Müller toimi VfB Leipzigin maalivahti- ja apuvalmentajana vuosina 1996–1999. Vuonna 1999 hän siirtyi Eintracht Frankfurtiin, jossa hän toimi maalivahtien ja amatöörijoukkueen valmentajana. Päävalmentajana Müller aloitti vuotta myöhemmin, jolloin hän siirtyi VFC Plaueniin. Kolmen kauden jälkeen Müller siirtyi FC Rot-Weiß Erfurtiin ja nosti seuran 2. Bundesliigaan. Vuodet 2005–2007 hän toimi Hallescher FC:n päävalmentajana, ja vuodesta 2007 lähtien Müller on toiminut 1. FC Nürnbergin kakkosjoukkueen päävalmentajana. == Lähteet == Luokka:Itäsaksalaiset jalkapallomaalivahdit Luokka:Saksalaiset jalkapallomaalivahdit Luokka:Saksalaiset jalkapallovalmentajat Luokka:Vuonna 1957 syntyneet Luokka:Elävät henkilöt
Ilmiöpohjainen oppiminen

Ilmiöpohjainen oppiminen tai ilmiöoppiminen tarkoittaa opiskelua, jossa laajoja teemakokonaisuuksia hahmotetaan oppiainerajojen yli, ja asioita selitetään eri oppiaineita yhdistelemällä. Suomessa ilmiöoppiminen ja sen lähikäsite "monialainen oppimiskokonaisuus" nostettiin esille Opetushallituksen opetussuunnitelmassa 2016. Ilmiöoppimista on perusteltu esimerkiksi motivoivuudella, yhteisöllisen toimintakulttuurin synnyttämisellä sekä työelämän tarpeilla. == Periaate ja toteutus == Ilmiöpohjaisessa oppimisessa aihe syntyy opiskelijoiden omista kysymyksistä eikä suoraan opettajan antamana. Opiskelijat saavat itse vaikuttaa paitsi tutkittaviin aiheisiin, myös opiskelutapoihin. Nämä opiskelutavat ja niiden yhdistelmät voivat olla esimerkiksi haastatteluja, videoblogeja, tapahtumien järjestämistä tai oppimispäiväkirjoja. Oppiminen tapahtuu usein pari- ja ryhmätyönä. Ennen ilmiön opiskelua opiskelijat ovat opetelleet aiheen peruskäsitteet. Opettajan tehtävä ilmiöoppimisessa on ohjata opiskelun onnistumista, jotta se tuottaisi uudenlaista oivaltamista. Opettaja antaa opiskelijoille tukea esimerkiksi aineistonhankinnassa ja tutkimuksen suunnan löytämisessä. ==Katso myös== * Tutkiva oppiminen * Ongelmalähtöinen oppiminen * Ankkuroiva opetus ==Lähteet== Luokka:Pedagogiset mallit
.tm

.tm on Turkmenistanin Internet-maatunnus, jota ylläpitää Internet Computer Bureau. Tunnusta on käytetty jonkin verran myös merkitsemään tavaramerkkiä (, lyhenne TM). Toisen asteen rekisteröinneille ei ole rekisteröintirajoituksia, kolmas aste edellyttää paikallisuutta. Tunnus otettiin käyttöön 1997. == Aiheesta muualla == * IANA .tm whois tm tm he:סיומת אינטרנט#טבלת סיומות המדינות sv:Toppdomän#T
.tn

.tn on Tunisian Internet-maatunnus, jota ylläpitää Agence tunisienne d'Internet. Rekisteröinti edellyttää läsnäoloa. Tunnus otettiin käyttöön 1991. == Aiheesta muualla == * IANA .tn whois * Rekisteröinti tn tn sv:Toppdomän#T
.to

.to on Tongan Internet-maatunnus, jonka rekisteröinnistä vastaa Tonga Network Information Center (Tonic) ja sponsoroi Tongan hallitus. Kuka tahansa voi rekisteröidä tunnuksen, mutta eräät sopimattomat verkkotunnukset ovat kiellettyjä ja käyttö roskapostitukseen on kielletty. Tunnus otettiin käyttöön 1995. Koska to on yleinen prepositio englannin kielessä, tunnusta on käytetty moniin domain hack'eihin, kuten come.to ja page.to. Myös cr.yp.to -osoite on käytössä. == Lähteet == == Aiheesta muualla == * IANA .to whois * Rekisteröinti to to sv:Toppdomän#T